EUROOPAN YHTEISÖJEN KOMISSIO 
Bryssel, 18.12.1995 
KOM(95) 581 lopull. 
KOMISSION TIEDONANTO 
EUROOPAN UNIONIN OSALLISTUMINEN 
ENTISEN JUGOSLAVIAN JÄIIJENRAKENTAMISEEN 

TIIVISTELMÄ 
Komission tiedonanto neuvostolle koskee entisen Jugoslavian jälleenrakennuksen 
rahoituksellisia näkökohtia, ei kuitenkaan humanitääristä apua. 
Tiedoannossa ennakoidaan, että yhteisön talousarviosta myönnetään miljardin ecun 
ohjeellinen määräraha tukena ajanjaksolle 1996-99 jälleenrakennusponnisteluun entisessä 
Jugoslaviassa. 
Tiedonannossa, jonka painopiste on toiminnallisissa näkökohdissa, tarkastellaan eri 
rahoituslähteitä, joita voidaan käyttää ajanjaksona 1996-99. 
PHARE-ohjelmasta (luku B7-50, budjettinimikkeistö 1996) voidaan saada 400 miljoonaa 
ecua sodassa tuhoutuneiden alueiden jälleenrakennukseen ja 200 miljoonaa ecua 
kansallisiin uudistus- ja siirtymäohjelmiin; PHARE-ohjelma voisi rahoittaa hankkeita 
yhdessä EJKP:n kanssa. 
400 miljoonan ecun ohjeellinen määräraha voitaisiin varata jälleenrakennusponnisteluun 
entisessä Jugoslaviassa luvun B7-54 'Yhteistyö entisen Jugoslavian tasavaltojen kanssa' 
ja parlamentin ensimmäisessä käsittelyssä tarkastelemien toimien mukaisesti. Suuri osa 
Cannesin huippukokouksessa julkaistujen rahoitusnäkymien otsakkeessa IV tarkoitetusta 
ylimääräisestä joustavuusmarginaalista myönnettäisiin tähän tarkoitukseen komission 
ehdotukseen verrattuna. Kyseinen summa mahdollistaisi Eurooppa-neuvoston Cannesissa 
tekemien päätelmien, jotka koskevat PHARE-ohjelman määrärahoja, Välimeren kolmansia 
maita ja EKR:lle annettavaa avustusta, täyden noudattamisen. Lisäksi lainojen ja 
mahdollisten makrorahoituksellisten määrärahojen tarpeelliset korkotuet sisällytetään 400 
miljoonan ecun summaan. 
EIP:n lainojen ja makrorahoituksellisen avun antaminen voidaan aloittaa, kun varat on 
talletettu tukirahastoon. 
Komissio ryhtyy toimenpiteisiin PHARE-ohjelman laajentamiseksi ja se ehdottaa 
oikeusperustetta soveltuville luvun B7-54 "Yhteistyö entisen Jugoslavian tasavaltojen 
kanssa' budjettikohdille ja tutkii muita mahdollisesti tarvittavia toimenpiteitä. 
Johdanto 
Yleisten asioiden neuvostolle 2 päivänä lokakuuta esitettyä komission tiedonantoa entisen 
Jugoslavian jälleenrakentamisesta seurasi epävirallinen asiakirja asiaan liittyvistä rahoitus-
ja yhteensovittamisnäkökohdista ja laajempi alustava asiakirja humanitaarisesta avustaja 
tulevista sopimuksiin perustuvista suhteista. Tässä tiedonannossa ei käsitellä 
humanitaarista apua vaan pelkästään rahoitukseen liittyviä seikkoja lähinnä 
toiminnallisesta näkökulmasta. Tämä tiedonanto perustuu edellä mainittuihin asiakirjoihin. 
Yleinen asiayhteys 
Entisen Jugoslavian jälleenrakentamisen on laajasti käsitettynä katettava monia eri 
toimintoja, muun muassa seuraavat: 
peruspalvelujen pikainen kuntoon saattaminen (vesi, kaasu, sähkö ja liikenne), 
sodan aiheuttamien aineellisten tuhojen korjaaminen, 
tuki poliittisille ja taloudellisille uudistuksille (esimerkiksi kansanvaltaistaminen, 
vaalit, makrotaloudellinen ja rahoitusta koskeva sopeutus, markkinatalous ja 
yksityistäminen) 
Tähän tarvitaan varoja paljon enemmän, kuin mikään yksittäinen lahjoittaja voi tarjota. 
Toimet on lisäksi toteutettava rinnan makrotaloudellisten avustusohjelmien kanssa, mikä 
tarkoittaa sitä, että samalla on löydettävä ratkaisu ongelmaan, joka muodostuu siitä, että 
nämä maat ovat myöhässä maksuissaan kansainvälisille rahoituslaitoksille ja Euroopan 
yhteisölle. Tavoitteet vaihtelevat lisäksi suuresti ja niitä kaikkia varten tarvitaan omat 
erityiset välineensä. 
Rahoituslähteet 
Kansainvälinen yhteisö toivoo Euroopan unionilta merkittävää tukea entisen Jugoslavian 
jälleenrakentamispyrkimyksille. Unionin olisi oltava valmis tekemään voitavansa sillä 
edellytyksellä, että taloudelliset rasitteet jakautuvat tasapuolisesti kaikkien lahjoittajien 
kesken. 
Unionin osallistumisessa entisen Jugoslavian jälleenrakentamiseen on kuitenkin otettava 
huomioon seuraavat seikat: 
rahoituslähteiden tehokkaan käytön osalta eräitä rahoituslähteitä on jo paikannettu, 
kun taas toisten käyttöön saaminen edellyttäisi komission asiaa koskevaa aloitetta 
ja molempien budjettivallan käyttäjien päätöstä, 
tärkeimpiä mahdollisia entisen Jugoslavian jälleenrakentamisen rahoituslähteitä 
vuosina 1996-99 ovat PHARE-ohjelma (luku B7-50) yhteismäärältään 600 
miljoonaa ecua, ja luku B7-54 "Yhteistyö entiseen Jugoslaviaan kuuluneiden 
tasavaltojen kanssa", yhteismäärältään 400 miljoonaa ecua. Tämä 400 miljoonaa 
ecua on suuri osa siitä joustavuusmarginaalista (475 miljoonaa ecua), joka on 
komission ehdotusten perusteella käytettävissä koko kautena 1996-99 kyseessä 
olevien rahoitusnäkymien IV luvun mukaisesti sen jälkeen kun Eurooppa-neuvosto 
oli Cannesin kokouksessa vahvistanut kokonaismäärät yhteistyöhön Keski-ja Itä-
Euroopan maiden sekä Välimeren alueen muiden kuin jäsenmaiden kanssa. 
Näihin rahoitusmahdollisuuksiin voidaan lisätä Euroopan investointipankin lainat. 
näiden kahden viimeisen rahoituslähteen sitoumuksista ja vastaavista menoista 
laaditut ennusteet osoittavat, että toimintamarginaali on suurimmillaan vuosien 
1996 - 99 lopussa, 
Näinollen unioni vuosittaisen budjettimenettelyn asettamin ehdoin harkitsee näihin 
toimintoihin yhteensä yhden miljardin ecun suuruista ohjeellista rahoituspakettia vuosiksi 
1996-99. 
1. PHARE-ohjelma 
Jugoslavia on voinut osallistua PHARE-ohjelmiin 7 päivästä syyskuuta 1990 alkaen 
(neuvoston asetus (ETY) N:o 2698/90). Taistelujen alettua ohjelmasta on rahoitettu vain 
Sloveniaa koskevia toimia ja tiettyjä hätäapuun liittyviä toimenpiteitä. 
Tavanomaisten PHARE-perusteiden mukaan arvioituna entisen Jugoslavian tasavallat 
voisivat saada vuodessa 150 miljoonaa ecua eli vuosina 1996 - 1999 yhteensä 600 
miljoonaa ecua. PHARE-ohjelman monivuotissuunnittelussa on riittävästi liikkumavaraa 
kunkin tasavallan välittömien ja pidemmän aikavälin tarpeiden huomioon ottamiseksi, ja 
suunnitelmat voidaan lisäksi sopeuttaa maiden sen hetkiseen kykyyn ottaa vastaan tukea. 
Edellä mainitusta määrästä 400 miljoonaa ecua voitaisiin käyttää Bosnian ja 
Hertsegovinan sekä Kroatian sodassa tuhoutuneiden alueiden välittömään 
jälleenrakentamiseen ja suunnata loput 200 miljoonaa ecua kaikkien muiden entisen 
Jugoslavian tasavaltojen kuin Slovenian kansallisiin uudistus- ja markkinatalousohjelmiin. 
i) Kunnostus j a j älleenrakentaminen 
Ottaen huomioon entisen Jugoslavian jälleenrakentamiseen varatut budjettikohdat, 
Euroopan parlamentissa äskettäin tehdyt ehdotukset uusien budjettikohtien luomisesta ja 
tarve saada näitä varten joka tapauksessa oikeusperuste, komissio tutkii mahdollisuutta 
ja tarvittaessa yksityiskohtaisia sääntöjä (määrät, aikataulu jne.) määrärahojen siirtämiseksi 
näihin talousarviokohtiin PHARE-ohjelman talousarviosta. 
Näistä varoista rahoitettavien kunnostus- ja jälleenrakennustöiden on täytettävä 30 
päivänä lokakuuta tehdyissä yleisten asioiden neuvoston päätelmissä asetetut erityiset 
poliittiset edellytykset. 
ii) Uudistusten tukeminen 
Komissio aikoo rahoittaa uudistuksiin myönnettävän tuen nykyisen PHARE-asetuksen 
perusteella. Tukitoimenpiteet sisällytetään niihin kansallisiin ohjelmiin, joista sovitaan 
kunkin PHARE-ohjelmaan hyväksytyn entisen Jugoslavian tasavallan kanssa. 
Kroatia otettiin PHARE-maiden luetteloon vuonna 1995, mutta ohjelman toteuttaminen 
keskeytettiin Krajinaan kohdistetun sotilasoperaation seurauksena. Komission ehdotus 
entisen Jugoslavian tasavallan Makedonian sisällyttämisestä luetteloon on jo annettu 
neuvostolle ja asia tulisi käsitellä kiireellisenä. Bosnian ja Hertsegovinan sekä Serbian ja 
Montenegron sisällyttäminen luetteloon sekä Kroatiaa koskevan ohjelman uudelleen 
käynnistäminen edellyttävät neuvoston 30 päivänä lokakuuta tekemien päätelmien mukaan 
myös tiettyjen poliittisten edellytysten täyttymistä; nämä edellytykset määritellään 
tapauskohtaisesti mahdollisten rauhansopimusten perusteella. Komissio esittää neuvostolle 
asiaa koskevat ehdotukset. Olisi muistettava, että uuden maan sisällyttäminen PHARE-
asetukseen edellyttää Euroopan parlamentin lausuntoa ennen neuvoston päätöstä. 
Komissio katsoo, että PHARE-toimenpiteillä olisi ennen kaikkea pyrittävä tukemaan 
meneillään olevaa rauhankehitystä sekä mahdollisuuksien mukaan alueen valtioiden 
suhteiden palauttamista normaaleiksi. 
2. Kohta B7-54 'Yhteistyö entisen Jugoslavian tasavaltojen kanssa' 
Eurooppa-neuvosto päätti Cannesin kokouksessaan vähentää Välimeren alueen kolmansille 
maille suuntaamiaan määrärahoja 475 miljoonalla eculla vuosina 1996 -1999. Komissio 
ehdottaa ohjeellisen 400 miljoonan ecun paketin osoittamista kyseiseksi kaudeksi entisen 
Jugoslavian jälleenrakentamiseksi luvusta B7-54 "Yhteistyö entisen Jugoslavian 
tasavaltojen kanssa". Suuri osa tästä Cannesissa käyttöön asetetusta 
joustavuusmarginaalista rahoitusnäkymiä koskevan IV luvun mukaisesti voitaisiin siksi 
käyttää tähän tarkoitukseen. Tämän määrän turvin voitaisiin myös noudattaa täysin 
Cannesissa pidetyn Eurooppa-neuvoston päätelmiä PHAREn rahoituspaketeista, 
Välimeren alueen muista kuin jäsenmaista ja avustuksista Euroopan kehitysrahastolle. 
Lisäksi tämä 400 miljoonan ecun määrä kattaa tarvittavan rahoituksen lainojen 
korkovähennyksiin ja mahdolliseen makrotaloudelliseen tukeen. 
Vuoden 1996 tulo- ja menoarvion ensimmäisen käsittelyn jälkeen parlamentti on 
ehdottanut 98 miljoonan ecun kokonaissummaa lukuun B7 - 54, joka jaettaisiin 
seuraavasti: 
kohta B7-540: rahoituspöytäkirjat entisen Jugoslavian tasavaltojen kanssa: 6 
miljoonaa ecua; 
budjettiavustus entistä Jugoslaviaa koskevan kolmannen rahoituspöytäkirjan 
rahoittamiseksi, joka myönnettiin Euroopan investointipankin lainoihin 
myönnettävänä korkotukena, oli 77 miljoonaa ecua. Koska tämä pöytäkirja ei 
tullut voimaan, mitään määrärahoja ei ole annettu, lukuun ottamatta Slovenialle 
1995 myönnettyä 10,5 miljoonaa ecua, ja Kroatian pöytäkirjaan 1996 ehdotettua 
6 miljoonaa ecua. Jos nämä pöytäkirjat aktivoidaan uudelleen, ne sisältyvät myös 
mainittuihin 400 miljoonaan ecuun. 
kohta B7-541 : jälleenrakennustoimet: 27 miljoonaa ecua, 
kohta B7-542: erityisapu pakolaisille: 30 miljoonaa ecua, 
kohta B7-545: Eurooppa Sarajevon hyväksi: 35 miljoonaa ecua. 
3. Muut budjettikohdat entisen Jugoslavian hyväksi 
Muut budjettiviranomaisen suunnittelmat budjetin kohdat entisen Jugoslavian hyväksi ovat 
seuraavat: 
kohta B7-7 0 0 1 : kansanvaltaa tukevat toimet (riippumattomat tiedotusvälineet 
mukaan lukien): 5 miljoonaa ecua, 
kohta B7-0 1 0: Mostar: 32 miljoonaa ecua, 
kohta B7-7 0 0 2: seuraamusten soveltaminen: 8,75 miljoonaa ecua 
Jollei erityistä vastakkaista päätöstä tehdä, kaikki kyseiset budjettikohdat ovat 
tosiasiallisesti käytettävissä myös, jos rauhansopimusta ei tehdä. Ottaen huomioon luvun 
B7-5 4 kohtia varten ehdotetut määrät rahoituspöytäkirjoja lukuun ottamatta, olisi 
laadittava yksi ainoa oikeusperuste, jossa määritellään jälleenrakentamiseen tarkoitetuille 
varoille asetetut tavoitteet ja hallintomenettelyt. Komissio esittää neuvostolle asiaa 
koskevat ehdotukset. 
Poliittinen kehitys saattaa mahdollisesti tehdä tarpeettomaksi mainittuihin budjettikohtiin 
B7-0 1 Oja B7-7 0 0 2 otettujen kaikkien määrien sitomisen. Kyseisessä tapauksessa olisi 
mahdollista siirtää jäljelle jäävä määrä muihin jälleenrakentamiseen liittyviin 
budjettikohtiin, ja komissio voisi ehdottaa budjettivallan käyttäjälle asiaa koskevaa 
määrärahojen siirtoa. 
4. Euroopan investointipankin lainat ja makrotaloudellinen apu 
Euroopan investointipankin lainojen käytön osalta olisi huomattava, että vuonna 1991 
Jugoslavian kanssa tehdyssä rahoituspöytäkirjassa määrättiin 730 miljoonan ecun 
suuruisesta takauksesta talousarviossa. Koska kyseinen pöytäkirja ei ole tullut voimaan, 
ainoastaan 150 miljoonan ecun määrä on annettu Slovenialle viideksi vuodeksi. Kroatialle 
on suunniteltu annettavaksi 230 miljoonaa ecua kolmeksi vuodeksi tällä hetkellä 
keskeytettyjen kauppaa ja taloudellista yhteistyötä koskevan sopimuksen neuvottelujen 
yhteydessä. Näiden mahdollisten lainojen takaaminen talousarviossa edellyttää tarvittaessa 
varojen rahastointia takausrahastoon sekä ennakkoratkaisun etsimistä Euroopan 
investointipankin entisen Jugoslavian tasavalloille myönnettävien lainojen maksuviiveiden 
osalta. Jos tällainen ratkaisu merkitsee määrärahaa talousarviosta, sen tulisi sisältyä 
mainittuihin 400 miljoonaan ecuun. 
Kyseiset entisen Jugoslavian tasavalloille myönnettävät lainat, jotka myönnetään Euroopan 
investointipankin lainojen takuina, on oltava ulkoisia toimia koskevassa 
takausrahastomekanismissa vahvistettujen rajojen mukaisia. Tämä koskee myös 
mahdollista makrotaloudellista rahoitusapua, joka riippuu erittäin suuresti Kansainvälisen 
valuuttarahaston yksilöimistä tarpeista kyseisten maiden makrotaloudellisten ohjelmien 
yhteydessä sekä muiden lahjoittajien avustuksista. 
5. Suhteet Euroopan jälleenrakentamis- ja kehityspankkiin (EJKP) 
PHARE-ohjelma voisi rahoittaa yhdessä EJKP:n kanssa taloudelliseen 
jälleenrakentamiseen liittyviä toimia, esimerkiksi televiestinnän, energiantuotannon ja 
pienten ja keskisuurten yritysten kehittämiseksi, ja tällä tavalla varoja olisi käytettävissä 
kaksi-kolme kertaa enemmän kuin EJKP:n rahoittaessa toimia yksin. Lisäksi PHARE-
ohjelmaan oikeutettujen entisen Jugoslavian tasavaltojen osalta komissio voi rahoittaa 
EJKP:n toimia valmistelevia hankkeita Bangkokin sopimuksen yksityiskohtaisten 
sääntöjen mukaisesti. 
6. Keski- ja Itä-Euroopan maiden osallistuminen 
Keski-ja Itä-Euroopan maat ovat ilmaisseet kiinnostuksensa osallistua entisen Jugoslavian 
jälleenrakentamiseen. Euroopan unioni ei voi kuitenkaan myöntää niiden osallistumiseksi 
jo ohjelmoitua enempää varoja. Tämän vuoksi olisi aiheellista toteuttaa Keski- ja Itä-
Euroopan maiden osallistuminen kolmikantatoimina PHARE-ohjelman talousarvion 
varoilla. 
Päätelmät 
Ottaen huomioon 30 päivänä lokakuuta kokoontuneen yleisten asioiden neuvoston 
päätelmissä vahvistetut poliittiset edellytykset komissio tutkii mahdollisuutta 
laajentaa PHARE-ohjelmaa kaikkiin entisen Jugoslavian tasavaltoihin. 
Komissio tutkii ja ehdottaa vuoden 1996 talousarviomenettelyn päätyttyä asiaa 
koskevan oikeusperusteen luvun B7-5 4 budjettikohdille. 
Komissio tutkii mahdollisuutta ja yksityiskohtaisia sääntöjä määrärahojen 
siirtämiseksi edellä tarkoitettuihin budjettikohtiin. 
Komissio ehdottaa, että entisen Jugoslavian tasavaltojen jälleenrakentamiseen 
osoitetaan ohjeellinen määrä 400 miljoonaa ecua lukuun B7-54 "Yhteistyö entisen 
Jugoslavian tasavaltojen kanssa" kaudeksi 1996-99. Makrotaloudelliseen apuun 
myönnettyjen lainojen korkoavustukset sisältyvät 400 miljoonaan ecuun. Suuri osa 
Cannesissa komission ehdotusten perusteella päätetystä joustavuusmarginaalista 
käytettäisiin tähän tarkoitukseen. 
Unioni vuosittaisen tulo- ja menoarviomenettelyn mukaisesti ehdottaa entisen 
Jugoslavian jälleenrakennukseen 1 miljardia ecua kaudelle 1996-99: 
* 600 miljoonaa ecua PHARE-ohjelmaan (1996-99), josta 400 miljoonaa 
ecua varsinaiseen jälleenrakentamiseen ja 200 miljoonaa ecua talouden 
j äl leenrakentamiseen, 
* ohjeellinen 400 miljoonan ecun määrä lukuun B7-54 "Yhteistyö entisen 
Jugoslavian kanssa" (1996-99), josta 98 miljoonaa ecua 
(parlamentin vuoden 1996 tulo- ja menoarvioesityksen ensimmäisen 
käsittelyn mukaan), jaettuna seuraavasti: 
6 miljoonaa ecua (B7-540 rahoituspöytäkirjat) 
27 miljoonaa ecua (B7-541 entisen Jugoslavian tasavaltojen 
jäi leenrakennustoimet) 
30 miljoonaa ecua (B7-542 erityisapu pakolaisille) 
35 miljoonaa ecua (B7-545 Eurooppa Sarajevon hyväksi) 
myöhemmin määriteltävät Euroopan investointipankin lainat. 
ISSN 1024-4492 
KOM(95) 581 lopullinen 
ASIAKIRJAT 
FI 11 
Luettelonumero : CB-CO-95-618-FI-C 
ISBN 92-77-96384-0 
Euroopan yhteisöjen virallisten julkaisujen toimisto 
L-2985 Luxemburg 
s